Olanzapín sa ako účinná látka používa na liečbu ochorenia s príznakmi ako sú pocity, že počujete, vidíte alebo cítite veci, ktoré neexistujú, chybné presvedčenia, nezvyčajná podozrievavosť a následné uzatvorenie sa. Ľudia trpiaci týmto ochorením môžu tiež cítiť skľúčenosť (depresiu), úzkosť alebo napätie. Olanzapín sa tiež používa na liečbu stavu s príznakmi ako sú pocit povznesenej, expanzívnej nálady, nezvyčajné množstvo energie, omnoho menšia potreba spánku ako zvyčajne, rýchly tok reči a myšlienok a niekedy závažná podráždenosť. Viac na adc.sk Použitie: Liek sa obvykle užíva v dávke 1 tableta 1x denne v pravidelných časových odstupoch, nezávisle od jedla. Tableta sa vloží do úst, nechá sa rozpustiť v slinách a následne sa prehltne, prípadne sa môže bezprostredne pred podaním rozpustiť v plnom pohári vody alebo iného vhodného nápoja (pomarančová šťava, jablková šťava, mlieko alebo káva). O dĺžke liečby rozhoduje lekár. Liek môže znižovať pozornosť. Nepiť alkohol. Liek je kontrindikovaný u pacientov so známym rizikom glaukómu s úzkym uhlom.